1911 йылда ике балалы, иренән айырылған Босс, үҙенә нисектер ярҙам булыр тип, Dramaten-ға ҡабат эшкә килгән. Стриндберг был ваҡытта яман шеш менән сирләгән булған, ул 1912 йылдың 14 майында вафат булған. 1912 йыл Босс һәм Стриндберг ғаиләһе өсөн үлемдәр һәм бәлә-ҡаза йылы булған: Алма Фаһлстрөм улы Арне менән 15 апрелдә «Титаник» карабында батып үлгән; Стриндбергтың тәүге ҡатыны Сири фон Эссен шул уҡ айҙың һуңында үлгән; фон Эссен һәм Стриндбергтың ҡыҙы Грета, йәш перспективалы актриса, июндә тимпер юл ҡазаһына эләгеп һәләк булған; Босс мнән айырылғандан һуң, уның ире Гуннар Вингард (Wingård) 7 октябрҙә үҙенә-үҙе атҡан. Стриндбергты ерләү милли ваҡиғаға әйләнгән. Гуннар Вингардтың, билдәле һәм һоҡланғыс актёрҙың, үлеме йәмғиәттең трегедияһына әйләнгән. Ошондай емергес ваҡиғалар тәьҫирендә, Вингард үҙенә ҡул һалғандан һуң, аҡылынан яҙыу сигенә еткән, ҡайғынан ныҡ бөгөлгән, ике бала менән ярҙамсыһыҙ ҡалған Босс көс-хәл менән көсөргәнешле графигын үтәй алған. Был ваҡиғаларҙан һуң, бер нисә ай дауамында Һарриет Вингардтың депрессияһында һәм үлемендә үҙен ғәйепләгән аноним хаттарҙан һәм хөсөтлөк менән янаған телефон шылтыратыуҙарынан ҡаҡшаған..